અલગ પાકિસ્તાન બન્યા બાદ જે મુસ્લિમો ભારતમાં જ પડ્યા રહ્યા હતા તેમને ઉદેશી તત્કાલીન ગૃહમંત્રી સરદાર વલ્લભભાઈ પટેલે કેવી પ્રતિક્રિયા આપી હતી તે તેમના એક ભાષણમાંથી જાણવા મળે છે. સરદાર પટેલ કહે છે કે, કેટલાક લોકો કહે છે કે, આપણા બિનસાંપ્રદાયિક દેશમાં હિન્દુરાજ એટલે કે કોમી રાજ ન હોવું જોઈએ. પરંતુ કોણ કહે છે કે કોમી રાજ બનાવો ? હિન્દુસ્તાનમાં ૩-૪ કરોડ મુસ્લિમો છે, પરંતુ હકીકત એ છે કે, આમાંના મોટાભાગના મુસ્લિમોએ ભારત વિભાજનનું સમર્થન કર્યંુ છે, પરંતુ હવે આમ અચાનક એકાદ દિવસમાં તેમનું મન કેવી રીતે બદલાઈ ગયું ? સરદાર વલ્લભભાઈ પટેલનું ઝીણા અને પાકિસ્તાન સમર્થક લોકો માટે વલણ કેટલું કડક હતું તેનો અંદાજ આ ભાષણ પરથી લગાવી શકાય છે. તેમના આ ભાષણમાં કદાચ ભારત પરના સંભવિત ખતરાની ચેતવણી હતી તે આજે અલીગઢ મુસ્લિમ યુનિવર્સિટીના ઝીણાપ્રેમે સાચી પાડી છે.